CELEX: 32001L0026
Language: hr
Date: 2001-05-07 00:00:00
Title: Direktiva 2001/26/EZ Europskog parlamenta i Vijeća od 7. svibnja 2001. o izmjeni Direktive Vijeća 95/50/EZ o jedinstvenim postupcima nadzora prijevoza opasnih tvari u cestovnom prometu  Tekst značajan za EGP

07/Sv. 019
            
            
               HR
            
            
               Službeni list Europske unije
            
            
               36
            
         32001L0026
   
               L 168/23
            
            
               SLUŽBENI LIST EUROPSKE UNIJE
            
            
               07.05.2001.
            
         
      DIREKTIVA 2001/26/EZ EUROPSKOG PARLAMENTA I VIJEĆA
   
   od 7. svibnja 2001.
   o izmjeni Direktive Vijeća 95/50/EZ o jedinstvenim postupcima nadzora prijevoza opasnih tvari u cestovnom prometu
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   nakon savjetovanja s Odborom regija,
   u skladu s postupkom iz članka 251. Ugovora (3),
   budući da:
   
               (1)
            
            
               Direktivom Vijeća 94/55/EZ od 21. studenoga 1994. o usklađivanju zakonodavstava država članica u vezi s prijevozom opasnih tvari u cestovnom prometu (4) utvrđena su pravila za prijevoz opasnih tvari u Zajednici.
            
         
               (2)
            
            
               Prilozi Direktivi Vijeća 95/50/EZ od 6. listopada 1995. o jedinstvenim postupcima nadzora prijevoza opasnih tvari u cestovnom prometu (5) odnose se na priloge Direktivi 94/55/EZ. Prilagođavanje priloga Direktivi 94/55/EZ znanstvenom i tehničkom napretku može imati utjecaja na priloge Direktivi 95/50/EZ.
            
         
               (3)
            
            
               Prilozi Direktivi 94/55/EZ prilagođavaju se znanstvenom i tehničkom napretku kroz postupak Odbora.
            
         
               (4)
            
            
               Mogućnost brze prilagodbe priloga Direktivi 95/50/EZ znanstvenom i tehničkom napretku mora postojati. S tim ciljem potrebno je uspostaviti odbor i za Direktivu 95/50/EZ.
            
         
               (5)
            
            
               Mjere potrebne za provedbu Direktive 95/50/EZ trebale bi se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6).
            
         
               (6)
            
            
               Prilog I. Direktivi 95/50/EZ potrebno je izmijeniti kako bi se u obzir uzela Direktiva Komisije 1999/47/EZ od 21. svibnja 1999. kojom se po drugi put tehničkom napretku prilagođava Direktiva Vijeća 94/55/EZ o usklađivanju zakonodavstava država članica u odnosu na prijevoz opasnih tvari u cestovnom prometu (7).
            
         
               (7)
            
            
               Direktivu 95/50/EZ trebalo bi stoga na odgovarajući način izmijeniti,
            
         DONIJELI SU OVU DIREKTIVU:
   Članak 1.
   Direktiva 95/50/EZ mijenja se kako slijedi:
   
               1.
            
            
               umeću se sljedeći članci:
               „Članak 9.a
               Izmjene potrebne za prilagođavanja priloga znanstvenom i tehničkom napretku u područjima na koja se ova Direktiva odnosi, pri čemu posebno u obzir treba uzeti izmjene Direktive 94/55/EZ, usvajaju se u skladu s postupkom utvrđenim u članku 9.b.
               Članak 9.b
               1.   Odbor za prijevoz opasnih tvari uspostavljen na temelju članka 9. Direktive 94/55/EZ, dalje u tekstu Odbor, pruža pomoć Komisiji.
               2.   Ako postoji uputa na ovaj stavak, primjenjuju se članci 5. i 7. Odluke 1999/468/EZ (8) uzimajući u obzir odredbe njezinog članka 8.
               Razdoblje utvrđeno člankom 5. stavkom 6. Odluke 1999/468/EZ određuje se na tri mjeseca.
               3.   Odbor donosi svoj poslovnik.
            
         
               2.
            
            
               Prilog I. mijenja se kako slijedi:
               
                           (a)
                        
                        
                           u točki 13. „Bruto masa opasnih tvari po prijevoznoj jedinici” zamjenjuje se sljedećim „Ukupna količina opasnih tvari po prijevoznoj jedinici”;
                        
                     
                           (b)
                        
                        
                           u točki 15. „u spremniku” zamjenjuje se sljedećim „vozilo na električni pogon”;
                        
                     
                           (c)
                        
                        
                           u točki 32. „Alat za privremene popravke” zamjenjuje se sljedećim „Po jedna ručna svjetiljka za svakoga člana posade vozila”;
                        
                     
                           (d)
                        
                        
                           u točki 34. „dvije svjetiljke narančaste boje” zamjenjuje se sljedećim „dva samostojeća znaka upozorenja”;
                        
                     
                           (e)
                        
                        
                           u točki 36. „Oprema za osobnu zaštitu vozača” zamjenjuje se sljedećim „Odgovarajući signalni prsluk ili signalna odjeća za svakog člana posade vozila.”
                        
                     
         Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 23. prosinca 2001. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnoga prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu na dan objave u Službenom listu Europskih zajednica.
   Članak 4.
   Ova je Direktiva upućena državama članicama.
   
      Sastavljeno u Bruxellesu 7. svibnja 2001.
      
         
            Za Europski parlament
         
         
            Predsjednik
         
         N. FONTAINE
         
      
      
         
            Za Vijeće
         
         
            Predsjednik
         
         B. RINGHOLM
         
      
   
   
      (1)  SL C 177 E, 27.6.2000., str. 96.
   
      (2)  SL C 268, 19.9.2000., str. 4.
   
      (3)  Mišljenje Europskog parlamenta od 12. travnja 2000. (SL C 40, 7.2.2001., str. 119.) i Odluka Vijeća od 4. travnja 2001.
   
      (4)  SL L 319, 12.12.1994., str. 7. Direktiva kako je zadnje izmijenjena Direktivom Komisije 2001/7/EZ (SL L 30, 1.2.2001., str. 43.).
   
      (5)  SL L 249, 17.10.1995., str. 35.
   
      (6)  SL L 184, 17.7.1999., str. 23.
   
      (7)  SL L 169, 5.7.1999., str. 1.
   
      (8)  SL L 184, 17.7.1999., str. 23.”